User:Inar haru/sandbox

முன்னுரை

நாலும் இரண்டும் சொல்லுக்கு உறுதி’, ‘பழகு தமிழ்ச் சொல்லருமை நாலிரண்டில்’ இந்த இரண்டு தொடர்களும் நாலடியாரின் பெருமையையும் திருக்குறளின் சிறப்பையும் நன்கு காட்டுவன. குறள் வெண்பாக்களால் ஆகிய நூலுக்குக் ‘குறள்’ என்ற பெயர் ஏற்பட்டாற்போல, நாலடி வென்பாக்களாலாகிய இந்நூலிற்கும் ‘நாலடி’ எனும் பெயர் அமைந்தது. ‘ஆர்’ விகுதி சேர, அது நாலடியார் ஆயிற்று. நாலடியார், நாலடி நானூறு, வேளாண் வேதம் எனவெல்லாம் இதனைக் குறிப்பிடுவார்கள்.

திருக்குறள்

உலகப் புகழ்பெற்ற தமிழ் இலக்கியங்களில் திருக்குறளே முதன்மையானதாகும். இதனை இயற்றிய திருவள்ளுவர் 1330 குறள்களை பத்து பத்தாக 133 அதிகாரங்களில் தொகுத்துள்ளார். இது அடிப்படையில் ஒரு வாழ்வியல் நூலாகும். அகவாழ்விலும் புறவாழ்விலும் மனிதன் இன்பமுடன் வாழ தேவைப்படுகின்ற அடிப்படை பண்புகளை விளக்கப்படுத்துவனவாக விளங்குகிறது.

நாலடியார்

நாலடியார் பதினெண் கீழ்க்கணக்கு நூல் வகையைச் சார்ந்த நீதி நூல் ஆகும். இது நான்கு அடிகளைக் கொண்ட வெண்பாக்களால் ஆனது. இது சமண முனிவர்களால் இயற்றப்பட்ட நானூறு தனிப்பாடல்களின் தொகுப்பாகும். இதை நாலடி நானூறு என்றும், வேளாண் வேதம் என்றும் வழங்குவர். வாழ்க்கையின் எளிமையான பொருட்களை உவமையாகக் கையாண்டு நீதி புகட்டுவதில் நாலடியார் தனித்துவம் பெற்று விளங்குகின்றது. ஆலும் வேலும் பல்லுக்குறுதி; நாலும் இரண்டும் சொல்லுக்குறுதி, சொல்லாய்ந்து நாலடி நானூறும் நன்கு இனிது, பழகுதமிழ் சொல்லருமை நாலிரண்டில் என்னும் கூற்றுக்கள் திருக்குறளுக்கு இணையாக நாலடியாரைப் போற்றுவதை உறுதி செய்கின்றன.

திருக்குறள் மற்றும் நாலடியார்

அறிவை திருக்குறளில், நமக்கு அழிவுவராமல் காக்கும் ஆயுதமாகவும், பகைவராலும் அழிக்க முடியாத உட்கோட்டையாகவும் காண்கிரார் வள்ளுவர். மனம் போகும் வழியெல்லாம் போக விடாமல் தீய வழிகளைத் தள்ளிவிட்டு, நல்வழியைத் தேர்வு செய்வதே அறிவுடைமையாகும் என்கிறார். எந்தக் கருத்தை எவர் சொன்னாலும், அக்கருத்தின் உண்மையைக் காண்பது அறிவு என்றும், ஏதும் இல்லாதவரானாலும் அறிவுடையார் எல்லாவற்றையும் உடையவரே; எதைப் பெற்றவராய் இருந்தாலும், அறிவு இல்லாதவர் ஏதும் இல்லாதவரே என்று அறிவுடைமையில் வள்ளுவர் அறிவை நல்வழியில் செலுத்தவும், ஆராய்ந்து தற்காக்கவும், அதன் பயன்பாடு உள்ளதாக எடுத்துரைக்கிரார்.

அறிவுடையவர்கள், பகைவர்களின் தளர்வுநிலை கண்டு அவர்களின் மீது இரக்கம் காட்டுவர்.வறுமையுற்றவர்களுக்குப் பணிவே அணிகலனாகும். பணிவின்றி வரம்பு கடந்து உயர்ந்து ஒழுகினால், தாம் வாழும் ஊரால் தமது குடிப்பிறப்புப் பற்றி பழிக்கப்படுவர்.தீயகுணமுள்ளவர்கள் எங்கு வாழ்ந்தாலும் தீயவர்களாகவே இருப்பர். எமன் திசையாகிய தெற்கேயுள்ள நாட்டில் வாழ்பவர்கள் வானுலகம் அடைதலும் உண்டு. தெய்வ திசையாகிய வடக்கு திசையிலுள்ள நாட்டிலும் அறஞ்செய்யாது வீணாகக் காலம் கழித்து நரகம் சேர்பவர்களும் உண்டு. ஒருவரது மறுமைப் பேறுக்கு அவர்கள் செய்யும் செயல்களே காரணமாக அமையும். ஆவர்கள் பிறந்த ஊர் காரணமாக அமையாது.தாம் சேர்ந்த கூட்டம் எவ்வாறு இருப்பினும், இயற்கை அறிவுடையாரது நட்பு மனம் தீயதாக மாறுவது அரிது. தொழில் செய்து பொருளீட்டுதல், ஈட்டிய பொருளால் இன்பம் பெறல், தேவைப்படுவோர்க்குத் தர்மம் செய்தல் ஆகிய இம்மூன்றும் கடைசி வரை தொடர்ந்தால், அப்பேறு பட்டிணத்தை வந்தடைந்த வாணிபக் கப்பலை ஒக்கும் என்பர் அறிஞர்.

முடிவுரை

நாலும் இரண்டும் சொல்லுக்கு உறுதி’, ‘பழகு தமிழ்ச் சொல்லருமை நாலிரண்டில்’ இந்த இரண்டு தொடர்களும் நாலடியாரின் பெருமையையும் திருக்குறளின் சிறப்பையும் நன்கு காட்டுவன. குறள் வெண்பாக்களால் ஆகிய நூலுக்குக் ‘குறள்’ என்ற பெயர் ஏற்பட்டாற்போல, நாலடி வென்பாக்களாலாகிய இந்நூலிற்கும் ‘நாலடி’ எனும் பெயர் அமைந்தது. ‘ஆர்’ விகுதி சேர, அது நாலடியார் ஆயிற்று. நாலடியார், நாலடி நானூறு, வேளாண் வேதம் எனவெல்லாம் இதனைக் குறிப்பிடுவார்கள்.

திருக்குறள், கருத்துக்களைச் சுருங்கச் சொல்லி விளங்க வைக்கிறது. நாலடி, விளக்கமாகவும் இனிதாகவும் அனைவருக்கும் புலனாகுமாரும் எடுத்துச் சொல்லுகிறது. திருக்குறளின் விளக்கம் போல் இந்த நூலும் போற்றப்பட வேண்டியதாகும்.